ОБЩИНСКА ИЗБИРАТЕЛНА КОМИСИЯ

В ОБЩИНА ЗАВЕТ, ОБЛАСТ РАЗГРАД

Избори за общински съветници и за кметове на 29 октомври 2023 г.

ПРОТОКОЛ № 14

Днес, 19.10.2023 г., в гр. Завет, общ. Завет, обл. Разград, в сградата на НЧ "САМОРАЗВИТИЕ 1902“ с адрес: ул. Лудогорие № 19А, етаж. 2 , се състоя заседание на Общинска избирателна комисия в община Завет /ОИК - Завет/, назначена с Решение № 2131-МИ от 30 август 2023 г. и решение № 2288-МИ от 8 септември 2023 г. на ЦИК. На осн. чл. 85, ал.1 от Изборния кодекс /ИК/, заседанието е свикано от председателя на ОИК-Завет, в следния състав:

|  |  |
| --- | --- |
| ПРЕДСЕДАТЕЛ: |  Надежда Василева Савова |
| ЗАМ.-ПРЕДСЕДАТЕЛ: | Радка Иванова Костова |
| ЗАМ.-ПРЕДСЕДАТЕЛ: | Бедрие Юзеир Куртева |
| ЗАМ.-ПРЕДСЕДАТЕЛ: | Магдалена Бончева Ковачева |
| ЗАМ.-ПРЕДСЕДАТЕЛ: | Даниел Славчев Иванов |
| СЕКРЕТАР: | Едис Севдин Исмаил |
| ЧЛЕНОВЕ: | Мара Димитрова Хаджиилиева |
|   | Тефика Юсуф Неджиб |
|   | Кирилка Евгениева Цонева |
|   | Донка Иванова Минева |
|   | Цветалин Младенов Бонев |

На заседанието присъстват всички горепосочени **11 (единадесет) членове от общо 11 (единадесет) назначени.**

Отсъстващи: **няма.**

Предвид горното е налице законоустановения кворум и съгласно разпоредбата на чл. 85, ал. 3 от Изборния кодекс /ИК/ комисията може да заседава и да взема съответните решения.

Заседанието бе открито в 17:00 часа и се председателства от Надежда Василева Савова /Председател на ОИК – Завет/.

Надежда Василева: Предлагам заседанието да се проведе при следния дневен ред:

1. **Запознаване на комисията с входяща кореспонденция.;**
2. **Провеждане на обучение на членовете на СИК и ПСИК на територията на Община Завет, при произвеждане на изборите за общински съветници и за кметове на 29 октомври 2023 г.;**
3. **Определяне на ред за предаване на сгрешен секционен протокол от СИК/ПСИК на ОИК , при произвеждане на изборите за общински съветници и за кметове на 29 октомври 2023 г.**
4. **Определяне на членове от състава на ОИК – Завет за предаване на секционните избирателни комисии/СИК/ и на подвижните секционни избирателни комисии/ПСИК/ на изборните книжа , бюлетини и материали, при произвеждане на изборите за общински съветници и кметове на 29.10.2023 г.;**
5. **Упълномощаване на комисия от членове на ОИК - Завет, за предаване на избирателните списъци на териториалното звено на ГД “ГРАО”, след произвеждане на изборите за общински съветници и за кметове на 29 октомври 2023 г.;**
6. **Упълномощаване на комисия от членове на ОИК - Завет, за предаване на общинска администрация на книжа и материали , след произвеждане на изборите за общински съветници и за кметове на 29 октомври 2023 г.;**
7. **Разни.**

Има ли възражения или допълнения към така предложения дневен ред? Няма.

След като не постъпиха други предложения моля, който е съгласен така предложения проект на дневен ред да стане Дневен ред на заседанието да гласува.

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Дневният ред е приет с мнозинство - 11 гласа „За".**

**По т. 1. от дневния ред, докладва Надежда Василева:**

Входящата кореспонденция бе докладвана от председателя Надежда Савова.

**По т. 2. от дневния ред, докладва Надежда Василева:**

С  оглед необходимостта от извършване на обучение на членовете на секционните избирателни комисии /СИК/ и подвижните секционни избирателни комисии /ПСИК/, при спазване на Указания за провеждане на изборите за общински съветници и за кметове на 29 октомври 2023г., ОИК следва да определи дата, час и място за провеждане на обучението.

Въз основа на гореизложеното предлагам следния проект за **Решение № 54-МИ** на ОИК – Завет, ОТНОСНО: **Провеждане на обучение на членовете на СИК и ПСИК на територията на Община Завет, при произвеждане на изборите за общински съветници и за кметове на 29 октомври 2023 г.**

На основание чл. 87, ал. 1, т. 4 от Изборния кодекс и Решение № 1954-МИ/03.08.2023г. на ЦИК, ОИК - Завет,

**Р Е Ш И:**

1. Обучението на СИК и ПСИК от ОИК-Завет в Община Завет да се проведе на 21. 10.2023 г., от 10:00 часа до 12:00 часа в сградата на НЧ "САМОРАЗВИТИЕ 1902“ с адрес: гр. Завет, ул. Лудогорие № 19А, етаж. 1.;
2. За участие в обучението на СИК/ПСИК от ОИК се изплаща допълнително възнаграждение в размер по 40 лв. на всеки участвал в обучението.

Решението може да бъде обжалвано пред ЦИК чрез ОИК-Завет в тридневен срок от обявяването му по реда на чл. 88 от Изборния кодекс.

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Предложението е прието с мнозинство - 11 гласа „За".**

**По т. 3. от дневния ред, докладва Надежда Василева:**

При преброяване на бюлетините и установяване на резултатите от гласуването СИК/ПСИК задължително вписва данните от преброяването първо в черновата на секционния протокол като следи за удовлетворяване на контролите. Формулярът на секционния протокол за резултатите от гласуването – приложения № 100-МИ-х, № 101-МИ-хм, № 102-МИ-х и № 103-МИ-хм от изборните книжа е само един и се изважда от плика и попълва след проверка на вписаните в черновата данни и удовлетворяване на контролите.

Сгрешен протокол е този протокол, при попълването на който допуснатите грешки са от такова естество, че не позволяват реално да бъдат установени резултатите от гласуването. В този случай върху протокола се поставя надпис „Сгрешен“ и се подписват всички членове на СИК/ПСИК. Това обстоятелство се вписва в графата относно обстановката, при която са произведени изборите, в част ІІ на получения секционен протокол (Приложение № 100-МИ-х, № 101-МИ-хм, № 102-МИ-х и № 103-МИ-хм от изборните книжа).

Във всички останали случаи грешките се поправят, като сгрешеното се задрасква с хоризонтална черта, така че да може да се чете, а над него се записват действителните данни. Възможно най-близо до поправката в полето на протокола отстрани се пише „Поправка“ и се подписват всички членове на СИК/ПСИК. Очевидни фактически грешки могат да се поправят по същия ред и след обявяване на резултата

Въз основа на гореизложеното председателят предложи комисията да приеме **Решение № 55-МИ** на ОИК – Завет, ОТНОСНО: **Определяне на ред за предаване на сгрешен секционен протокол от СИК/ПСИК на ОИК , при произвеждане на изборите за общински съветници и за кметове на 29 октомври 2023 г.**

На основание чл. 87, ал. 1, т. 1 и т. 20 от ИК и Решение 2695-МИ / 17.10.2023 г. на ЦИК,ОИК - Завет,

**Р Е Ш И:**

1. Секционната избирателна комисия разполага само с един секционен протокол за всеки вид избор, в който не се допускат грешки при попълването му. При сгрешен протокол СИК незабавно уведомява ОИК, след което връща оригинал на протокол на СИК - Приложение 100-МИ-х, Приложение 101-МИ-хм, Приложение 102-МИ-х или Приложение 103-МИ-хм. Фабричният номер на сгрешения протокол се сверява с номера, вписан в протокола за приемането и предаването на изборните книжа по чл. 215, ал. 4 ИК. (Приложение № 85-МИ или Приложение № 86-МИ от изборните книжа). При несъответствие между номерата, това обстоятелство се отразява в приемо-предавателния протокол (Приложение № 88-МИ от изборните книжа).  След получаване на сгрешения протокол, определеният с решение на ОИК неин член, предава на СИК/ПСИК новия формуляр на секционен протокол.
2. ОИК-Завет **УПЪЛНОМОЩАВА** следните членове на ОИК-Завет, които да имат  право да получат от съответната секционна избирателна комисия, сгрешения оригинал на секционен протокол - Приложение 100-МИ-х, Приложение 101-МИ-хм, Приложение 102-МИ-х или Приложение 103-МИ-хм, както и да предадат нов формуляр от съответния вид сгрешен секционен протокол, както следва:
* Надежда Василева Савова;
* Едис Севдин Исмаил;
* Радка Иванова Костова;
* Магдалена Бончева Ковачева;
* Донка Иванова Минева.
1. За приемането на сгрешения оригинал от съответния секционен протокол, както и за предаването на новия формуляр на секционната избирателна комисия, се съставя констативен протокол, подписан от оправомощен с настоящето решение - член на ОИК, както и всички членове на СИК, в два екземпляра.;
2. Сгрешените секционни протоколи се описват по номера по реда на постъпване в опис, който се съхранява в ОИК.;
3. ОИК изпраща сканирани екземпляри от сгрешените секционни протоколи и от описа за анализ по електронната поща на електронния адрес на ЦИК преди предаването им на общинската администрация по реда на т. 10 от Решение 2695-МИ / 17.10.2023 г. на ЦИК.

Настоящото решение се прилага от СИК/ПСИК и ОИК и при евентуален втори тур на изборите в съответната община или кметство.

Решението може да бъде обжалвано пред ЦИК чрез ОИК-Завет в тридневен срок от обявяването му по реда на чл. 88 от Изборния кодекс.

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Предложението е прието с мнозинство - 11 гласа „За".**

**По т. 4. от дневния ред, докладва Надежда Василева:**

Съгласно раздел II.ПРЕДИЗБОРЕН ДЕН от методическите указания, приети с Решение № 2654-МИ /12.10.2023 г. на ЦИК и Решение № 2655-МИ /12.10.2023 г. на ЦИК, ОИК-Завет следва да определи член/членове, които заедно с длъжностно лице от общинската администрация да предадат на председателя на СИК бюлетините и другите изборни книжа и материали в присъствието на зам.-председател, секретар и членове на СИК.

Въз основа на гореизложеното председателят предложи комисията да приеме **Решение № 56-МИ** на ОИК – Завет, ОТНОСНО: **Определяне на членове от състава на ОИК – Завет за предаване на секционните избирателни комисии/СИК/ и на подвижните секционни избирателни комисии/ПСИК/ на изборни книжа , бюлетини и материали, при произвеждане на изборите за общински съветници и кметове на 29.10.2023 г.**

На основание чл. 215, ал.1, ал. 3 – 5, Решение № 2654-МИ /12.10.2023 г. на ЦИК и Решение № 2655-МИ /12.10.2023 г. на ЦИК, ОИК-Завет,

**Р Е Ш И:**

1. Определя следните членове на ОИК- Завет:
* Магдалена Бончева Ковачева – зам. председател на ОИК-Завет и
* Едис Севдин Исмаил – секретар на ОИК-Завет

да доставят изборните книжа и материали до секционните избирателни комисии/СИК/ и до подвижните секционни избирателни комисии /ПСИК/ по съответни населени места на 28.10.2023г. по определен график от Общинска администрация – Завет;

1. Определените от ОИК членове следва да извършат предаване на председателя на СИК/ПСИК на бюлетините и другите изборни книжа и материали в присъствието на заместник – председател, секретар и членове на СИК/ПСИК и длъжностно лице от общинската администрация;
2. Определените от ОИК членове следва да подпишат всички документи и изборни книжа съгласно **раздел II.ПРЕДИЗБОРЕН ДЕН Т.1.17 от методическите указания на ЦИК, приети с Решение № 2654-МИ /12.10.2023** г., при предаването им на СИК/ПСИК., **когато гласуването в съответната секция ще се извършва само с хартиени бюлетини**;
3. Определените от ОИК членове следва да подпишат всички документи и изборни книжа съгласно **раздел II.ПРЕДИЗБОРЕН ДЕН Т.1.19 от методическите указания на ЦИК, приети с Решение № 2655-МИ /12.10.2023** г., при предаването им на СИК/ПСИК,  **когато гласуването в съответната секция ще се извършва с хартиени бюлетини и със специализирани устройства за машинно гласуване**;
4. Определените  от ОИК членове следва да предадат печатът на СИК/ПСИК в запечатан плик, който също се подписва;
5. Протоколите за приемане и предаване на избирателния списък и изборните книжа и материали се съставят и подписват в **три еднообразни екземпляра** – за СИК, за ОИК и за общинската/районната администрация. След подписване на протоколите отговорността за опазване на изборните книжа и материали носи членът на ръководството на СИК, приел книжата и материалите.

Решението може да бъде обжалвано пред ЦИК чрез ОИК-Завет в тридневен срок от обявяването му по реда на чл. 88 от Изборния кодекс.

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Предложението е прието с мнозинство - 11 гласа „За".**

**По т. 5. от дневния ред, докладва Надежда Василева:**

С Решение № 2653-МИ/12.10.2023 г. ЦИК определя реда за опаковане и предаване на изборните книжа и материали от СИК на ОИК и на общинската администрация, от изборите за общински съветници и за кметове на 29 октомври 2023 г. и тяхното съхраняване.  С оглед указанията на т. 38, от същото Решение, ОИК следва да определи трима представители от различни партии и/или коалиции за изпълнението им.

Съгласно т. 38 на Решение № 2653-МИ/12.10.2023 г. в  3-дневен срок от приключване на гласуването ОИК предава по опис с протокол на ТЗ на Главна дирекция „Гражданска регистрация и административно обслужване /ГД „ГРАО“/ пликовете по т. 1 и  по т. 9  с книжата в тях (избирателните списъци, декларациите и удостоверенията към тях, списъците на заличените лица и списъците за допълнително вписване на придружителите), за извършване на проверка за гласуване в нарушение на правилата на ИК и други нарушения на ИК. Протоколът се подписва от длъжностното лице на ТЗ на ГД „ГРАО“ и от поне трима членове на ОИК от различни партии и/или коалиции, определени с решение на ОИК.

Въз основа на гореизложеното председателят предложи комисията да приеме **Решение № 57-МИ** на ОИК – Завет, ОТНОСНО: **Упълномощаване на комисия от членове на ОИК - Завет, за предаване на избирателните списъци на териториалното звено на ГД “ГРАО”, след произвеждане на изборите за общински съветници и за кметове на 29 октомври 2023 г.**

На основание на чл. 87, ал. 1, т. 1 от ИК в изпълнение на т.38 от Решение № 2653-МИ/12.10.2023 г. на ЦИК, ОИК - Завет,

**Р Е Ш И:**

**Упълномощава** следните членове на Общинската избирателна комисия – Завет:

- Магдалена Бончева Ковачева;

- Донка Иванова Минева;

- Кирилка Евгениева Цонева

да предадат по опис с протокол на териториално звено на ГД „ГРАО“ пликовете по т. 1 и  по т. 9 от Решение № 2653-МИ/12.10.2023 г. на ЦИК - получените от СИК, ПСИК и специализираните СИК (избирателни списъци, декларации, удостоверения, списъци на заличените лица и списъци за допълнително вписване на придружителите) за извършване на проверка за гласуване в нарушение на правилата на ИК и други нарушения на ИК.

За предаването на пликовете по т. 1 и  по т. 9 със списъци да се състави приемо-предавателен протокол в 2/два/ екземпляра между упълномощените членове на ОИК 1711-Завет и ТЗ на ГД „ГРАО”.

Решението може да бъде обжалвано пред ЦИК чрез ОИК-Завет в тридневен срок от обявяването му по реда на чл. 88 от Изборния кодекс.

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Предложението е прието с мнозинство - 11 гласа „За".**

**По т. 6. от дневния ред, докладва Надежда Василева:**

Съгласно чл. 87, ал. 1, т. 33 от ИК ,ОИК предава на общинската администрация в Община Завет останалите книжа и материали, с изключение на предназначените за Централната избирателна комисия, в 7-дневен срок от обявяване на резултатите от изборите.

Въз основа на гореизложеното председателят предложи комисията да приеме **Решение № 58-МИ** на ОИК – Завет, ОТНОСНО: **Упълномощаване на комисия от членове на ОИК - Завет, за предаване на общинска администрация на книжа и материали , след произвеждане на изборите за общински съветници и за кметове на 29 октомври 2023 г.**

На основание чл. 87, ал. 1, т. 1 и т. 33 и във връзка чл. 457, ал. 4 от ИК, ОИК - Завет,

**Р Е Ш И:**

**Упълномощава** следните членове на Общинската избирателна комисия – Завет:

- Магдалена Бончева Ковачева;

- Едис Севдин Исмаил;

- Мара Димитрова Хаджиилиева.

да предадат на общинска администрация – Община Завет екземплярите от приемо-предавателните протоколи на ОИК-Завет и оригиналите на сгрешените секционни протоколи в 7-дневен срок от обявяване на резултатите от изборите.

Решението може да бъде обжалвано пред ЦИК чрез ОИК-Завет в тридневен срок от обявяването му по реда на чл. 88 от Изборния кодекс.

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Предложението е прието с мнозинство - 11 гласа „За".**

**По т. 7. от дневния ред, докладва Надежда Василева:**

Обсъдиха се технически и организационни въпроси, свързани с работата и дейността на комисията.

Поради изчерпване на дневния ред, заседанието на ОИК - Завет бе закрито от председателя в 17:45 часа

Председател:………………………….

Надежда Василева Савова

Секретар:……………………………

Едис Севдин Исмаил